پون کلیان

**کونیدیلا کلیان بابو**، جو اپنے اسٹیج نام **پوّن کلیان** سے مشہور ہیں، ایک بھارتی فلم اداکار، پروڈیوسر، ہدایت کار، منظر نویس، مصنف اور سیاست دان ہیں۔ آپ تیپگو سنیما میں کام کرتے ہیں۔ آپ مشہور اداکار اور سیاست دان چرن جیوی کے چھوٹے بھائی ہیں، جنھوں نے 2008ء میں پراجم راجیم جماعت قائم کی اور 2011ء میں اس جماعت کو انڈین نیشنل کانگریس کے ساتھ ملا دیا۔ پوّن کلیان نے اپنی اداکاری کے سفر کا آغاز 1996ء کی تیلگو فلم اکاڑا امائی اِکاڑا ابائی سے کیا۔ 1998ء میں آپ نے فلم تھولی پریما میں کام کیا، اس فلم نے نیشنل فلم اعزاز برائے بہترین تیلگو فیچر فلم جیتا۔

آپ گوکولملو سیتا، سسواگتم، تھموڈو، بدری، کوشی، جلسہ اور گبر سنگھ جیسی مشہور فلموں میں کام کے لیے جانے جاتے ہیں اور ان فلموں کے لیے پوّن نے فلم فیئر اعزاز برائے بہترین اداکار - تیلگو جیتا۔ آپ نے فلم اترینٹکی ڈیردی میں کام کیا۔ یہ فلم سب سے زیادہ پیسے کمانے والی تیلگو فلموں کی فہرست میں شامل ہے۔ آپ کو فوربس کی طرف سے بھارت کی سو بہترین شخصیات کی فہرست میں 2013ء میں 26ویں اور 2017ء میں 69ویں درجہ پر شمار کیا گیا۔ 2014ء کے مطابق، آپ  کی مالیت کے مالک تھے۔ آپ انجنا پروڈکشن اور پون کلیان کریٹو ورکس کے بینر تلے فلمیں پروڈیوس کرتے ہیں۔

مارچ 2014ء میں، پوّن کلیان سیاست میں شامل ہو گئے اور انھوں نے اپنی جماعت جنا سینا جماعت قائم کی۔ اُس دوران میں پوّن کلیان گوگل سرچ پر سب سے زیادہ متلاشی بھارتی سیاسی شخصیت تھے۔ آپ مقبول سوفٹ ڈرنک پیپسی کی حمایت کرنے والے پہلے جنوبی ہند کے اداکار بھی تھے۔

## ذاتی زندگی
پوّن کلیان، کونیدیلا وینکٹ راؤ اور انجنا دیوی کے ہاں باپاتلا، آندھرا پردیش میں پیدا ہوئے۔ آپ مشہور اداکار اور سیاست چرن جیوی اور مشہور تیلگو فلموں کے پروڈیوسر اور اداکار ناگیندرا بابو کے چھوٹے بھائی ہیں۔ آپ نے اپنی تربیت کا مظاہرہ کرنے کے لیے ایک مارشل آرٹ پریزنٹیشن، جو آپ نے خود منعقد کروائی، کے بعد "پوّن" نام کا استعمال کرنا شروع کر دیا۔ آپ نے کراٹے میں ایک کالا پٹا (black belt) حاصل کیا ہوا ہے۔

پوّن کلیان نے تین بار شادی کی ہے۔ 1997ء میں نندنی سے شادی کی جو 2007ء تک قائم رہی۔ 2009ء سے 2012ء تک رینو دسائی سے جن سے ان کے ہاں ایک بیٹے اکیرا اور بیٹی آدھیہ کی ہیدائش ہوئی۔ 2013ء میں انھوں نے انا لوژنیوا سے شادی کی، جن سے ان کے ہاں ایک بیٹے مارک شنکر کی پیدائش ہوئی۔

پوّن کلیان مشہور اداکاروں رام چرن، ورن تیج، اللو ارجن اور سئے دھرم تیج کے چچا بھی ہیں۔

## فلمی سفر

پوّن کلیان نے 1996ء کی مشہور تیلگو زبان کی فلم *[[اکاڑا امائی اِکاڑا ابائی]]* میں کلیان کمار کا کردار نبھاتے ہوئے فلمی سفر کا آغاز کیا۔ ان کی دوسری فلم 1997ء میں جاری ہونے والی فلم *[[گوکلملو سیتا]]* تھی، جو 1997ء کی تمل فلم *[[گوکلاتھل سیتائی]]* (Gokulathil Seethai) سے ماخوز تھی۔ اس فلم کو متھیلا سبئیاہ نے ہدایت دی اور جی وی جی راجو نے پروڈیوس کی۔ 1997ء میں آپ ایک اور فلم *[[سسواگتم]]* میں نظر آئے۔ یہ فلم 1997ء کی اداکار وجے کی تمل فلم *[[لو ٹوڈے]]* سے ماخوز تھی۔

1998ء میں ان کی فلم *[[تھولی پریما]]* (Tholi Prema) جاری کی گئی۔ اس فلم نے ایک نیشنل اعزاز اور 6 نندی اعزازات حاصل کیے۔ *تھولی پریما* کے بعد، پوّن کلیان نے فلم *[[تھموڈو]]*میں ایک کک باکسر (kick boxer) کا کردار نبھایا۔ *تھموڈو* 15 جولائی، 1999ء کو جاری کی گئی۔ اس فلم کے ہدایت کار اور مصنف پی اے ارن پرساد تھے۔ اس کے بعد، آپ ہدایت کار پوری جگناتھ کی پہلی فلم *[[بدری (2000ء فلم)|بدری]]* میں نظر آئے۔ 2001ء میں آپ پیپسی کے ترجمان (برانڈ ایمبیسیڈر) بنے اس وقت ان کے بھائی چرن جیوی، کوکا کولا کو پروموٹ (promote) کر رہے تھے۔

2001ء میں، پوّن کلیان نے فلم *[[کوشی (2001ء فلم)|کوشی]]* میں اداکاری کی۔ یہ فلم 27 اپریل، 2001ء کو جاری کی گئی۔ اس فلم کے ہدایت کار ایس جے سوریا تھے۔ یہ فلم اس سال کی سب سے کامیاب ترین فلم رہی اور مشہور تیلگو فلموں کی فہرست میں شامل ہے۔ ان کی اگلی فلم *[[جونی (2003ء فلم)|جونی]]* تھی، اس فلم کے ہدایت کار اور مصنف بھی پوّن کلیان تھے، یہ فلم 26 اپریل، 2003ء کو جاری کی گئی۔ اس فلم میں پوّن کلیان کے رینو دسائی نے کام کیا۔ 2004ء میں ان کی فلم *[[گوڈمبا شنکر]]* جاری کی گئی۔ یہ فلم ویرا شنکر نے ہدایت کی اور پوّن کلیان کے بھائی ناگیندرا بابو کی طرف سے انجنا پروڈکشن کے بینر تلے پروڈیوس کی گئی۔ اس فلم کی کہانی اور منظر، پوّن کلیان کی طرف سے لکھے گئے۔ اس کے علاوہ پوّن نے 3 گانوں کی چیریو گرافی بھی کی۔ فلم کے سب ایکشن منظروں کی چیریو گرافی بھی پوّن نے ہی کی۔ اسی سال جیانتھ سی پرنجی کی ہدایت میں بننے والی فلم *[[شنکر دادا ایم بی بی ایس]]* (Shankar Dada M.B.B.S) میں خصوصی ظہور کیا۔ اس فلم کے ستارے پوّن کلیان کے بڑے بھائی چرن جیوی تھے۔

2005ء میں، اے کارناکرن کی ہدایت کردہ فلم *[[بالو اے بی سی ڈی ای ایف]]* میں نظر آئے۔ یہ پوّن کلیان کی اے کارناکرن کے ساتھ *تھولی پریما* کے بعد دوسری فلم تھی۔ اس فلم کو سی اشونی دت نے ویجاینتھی موویز کے بینر تلے پروڈیوس کیا۔ 2006ء میں، آپ تمل ہدایت کار درانی کی فلم *[[بنگارم]]* (Bangaram) میں نظر آئے۔ 2006ء کے آخر میں آپ *[[انناورم]]* میں نظر آئے۔ اس فلم کے ہدایت کار بھیمنینی سرینیواس راؤ تھے۔ اس فلم میں پوّن کے ساتھ اسین اور سندھیا مرکزی کرداروں میں تھے۔ فلم کو سپرگڈ فلمز کے بینر تلے پروڈیوس کیا گیا۔ یہ فلم 29 دسمبر، 2006ء کو جاری کی گئی اور تین ہفتوں میں 230 ملین اور 70 دنوں میں  کی کمائی کی۔ یہ فلم تمل زبان کی فلم *[[تھروپاچی]]* سے ماخوز تھی۔ پوّن کلیان نے فلم کے گانے "نیولے نیولے" کی چیریو گرافی بھی کی۔ مارچ 2006ء میں، پوّن کلیان نے اپنی دوسری ہدایت کردہ فلم *ستیاگراہی* کا اعلان کیا۔ اس فلم کو اے ایم رتنم نے پروڈیوس کیا۔ اس فلم کے خلاف معاشرے میں باتیں بننے لگی۔ گلوکار پی سی سریرام اور اے آر رحمان کے ساتھ کچھ وقت فلم کی گلوکاری پر گزارنے کے بعد فلم کو منسوخ کر دیا گیا۔ 2007ء میں پوّن کلیان نے *شنکر دادا ایم بی بی ایس* کے تسلسل *[[شنکر دادا زندہ باد]]* میں خصوصی ظہور کیا۔ اس فلم کے ہدایت کار پربھو دیوا تھے اور مرکزی کردار میں پوّن کلیان کے بڑے بھائی چرن جیوی تھے۔

2008ء میں، پوّن کلیان فلم *[[جلسہ (فلم)|جلسہ]]* میں نظر آئے۔ اس فلم کو تری وکرم سرینیواس نے ہدایت دی اور اللو ارویند کی طرف سے پروڈیوس کی گئی۔ یہ فلم 2 اپریل، 2008ء کو جاری ہوئی۔ اس فلم نے تیلگو سنیما کی تاریخ میں اس وقت پہلے دن میں سب سے زیادہ کمائی کی اور جنوبی ہند کی اس وقت کی کامیاب ترین فلموں میں سے ایک تھی۔ *جلسہ* 2008ء کی سب سے زیادہ پیسے کمانے والی تیلگو فلم تھی۔

2010ء میں، پوّن کلیان فلم *[[پلی (2010ء فلم)|پلی]]* میں نظر آئے۔ اس فلم کے مصنف اور ہدایت کار ایس جے سوریا تھے۔ یہ فلم 10 ستمبر، 2010ء کو جاری ہوئی۔ اسی سال ایک باضابطہ اعلان میں یہ بتایا گیا کہ پوّن کلیان یسوع مسیح کے بارے میں، سنگیتم سرینیواس راؤ کی ہدایت میں بننے والی فلم میں ایک چھوٹا کردار ادا کریں گے۔

2011ء میں، آپ 2009ء کی ہندی فلم، *[[لو آج کل]]* (Love Aaj Kal) کے تیلگو ری میک *[[تین مار]]* (Teen Maar) میں نظر آئے۔ اس فلم کے ہدایت کار جیانتھ سی پرنجی تھے۔ 2011ء میں آپ، ہدایت کار وشنووردھن کی جرم پر مبنی فلم *[[پنجا (فلم)|پنجا]]* میں نظر آئے۔

2012ء میں، پوّن کلیان 2010ء کی سلمان خان کی ہندی فلم، *[[دبنگ]]* (Dabangg) کے ری میک *[[گبر سنگھ (فلم)|گبر سنگھ]]* میں نظر آئے۔ اس فلم کے ہدایت کار ہریش شنکر تھے۔ اس فلم نے کامیابی سے باکس آفس پر 100 دن مکمل کیے اور 2012ء کی تیلگو سنیما کی سب سے زیادہ پیسے کمانے والی فلموں کی فہرست میں شامل ہوئی۔ اس فلم کے بعد، 2012ء میں آپ اداکارہ تمنا بھاٹیہ کے ساتھ، پوری جگناتھ کی ہدایت میں بننے والی فلم *[[کیمرا مین گنگا تھو رام بابو]]* میں نظر آئے۔

2013ء میں آپ فلم *[[اترینٹکی ڈیردی]]* میں نظر آئے۔ اس فلم کے ہدایت کار تری وکرم سرینیواس تھے۔ یہ فلم 27 ستمبر، 2013ء کو جاری کی گئی۔ اس فلم کو کافی پریشانی کا سامنا کرنا پڑا فلم کا آدھے سے زیادہ حصہ فلم کی اشاعت سے پہلے انٹرنیٹ پر لیک ہو گیا تھا۔ اس کے باوجود *اترینٹکی ڈیردی* 2013ء کی بلاک باسٹر فلموں کی فہرست میں شامل ہوئی۔ اس فلم نے 33 تھیٹر اسکرینوں میں 100 دن مکمل کیے اور *[[مگادھیرا]]* کے سارے ریکارڈ توڑ دینے کے بعد سب سے زیادہ پیسے کمانے والی تیلگو فلموں کی فہرست میں شامل ہوئی۔ بعد میں آپ نے *[[باہوبلی: آغاز]]* کو ٹھکرا دیا۔ پوّن کلیان کی اگلی فلم 2012ء کی ہندی فلم *[[اوہ مائی گاڈ (فلم)|اوہ مائی گاڈ!]]* کی تیلگو ری میک 2015ء کی فلم *[[گوپالا گوپالا (2015ء فلم)|گوپالا گوپالا]]* تھی۔ اس فلم کی شوٹنگ 19 مئی، 2014ء کو شروع ہونی تھی مگر ہیروئن نہ ملنے کی وجہ سے نہیں ہوئی، بعد میں 9 جون، 2014ء کو شروع ہوئی۔ یہ فلم 10 جنوری، 2015ء کو جاری کی گئی اور مثبت تجزیے حاصل کیے۔ اس فلم میں پوّن کلیان کے ساتھ وینکٹیش دگوبتی نے کام کیا۔ اس فلم کے ہدایت کار کشور کمار پرداسنی تھے۔ 2014ء میں، *اسٹار انڈیا* کے ایک سروے میں پوّن کلیان کو بھارت کے 5 درجہ کے ہیروز کی فہرست میں شامل کیا گیا۔

2016ء میں پوّن کلیان 2012ء کی فلم *[[گبر سنگھ (فلم)|گبر سنگھ]]* کے تسلسل *[[سردار گبر سنگھ]]* میں نظر آئے۔ اس فلم کو کے ایس رویندر نے ہدایت کیا۔ اس فلم کو شائقین کی طرف سے برے تجزیے ملے۔

2017ء میں آپ فلم *[[کٹامارایوڈو]]* میں نظر آئے۔ جو 2014ء کی تمل فلم *[[ویرم (فلم)|ویرم]]* سے ماخوز تھی۔ *ویرم* کے ستارے اجیت کمار اور تمنا بھاٹیہ تھے جبکہ *کٹامارایوڈو* میں پوّن کے ساتھ شروتی ہاسن نے کام کیا۔ پہلے یہ بتایا جارہا تھا کہ اس فلم کے ہدایت کار ایس جے سوریا ہوں گے، لیکن مصروفیت کی وجہ سے انھوں نے اس منصوبہ کو منع کر دیا۔ بعد میں کشور کمار پرداسنی نے اس فلم کو ہدایت دی، جنھوں نے *گوپالا گوپالا* کے بعد دوسری مرتبہ پوّن کلیان کے ساتھ کام کیا۔ اس فلم کو شائقین کی طرف سے اچھے تجربے ملے۔

2018ء میں، پوّن کلیان فلم *[[اگنیاتھواسی]]* میں نظر آئے۔ اس فلم کے ہدایت کار تری وکرم سرینیواس تھے۔ یہ فلم پوّن کلیان کی 25ویں فلم تھی۔ اس فلم کی موسیقی تیلگو سنیما میں ڈیبیو کرنے والے تمل موسیقی ہدایت کار انی رودھ روی چندر نے سنبھالی۔ اس فلم کو شائقین کی طرف سے برے تجزیے ملے۔

پوّن کلیان نے ایک لڑکی پاولا شیاملا کو جو ایک مہلک بیماری سے گذر رہی تھی، 1 لاکھ روپے عطیہ دیا۔

27 جولائی، 2013ء کو پوّن کلیان نے کھمم ضلع، تلنگانہ کے ایک مسیحی اولڈ ایج ہوم (old age home) کو 1 لاکھ روپے عطیہ دیا۔

پوّن کلیان نے ایک بائیک سوار گوٹا ستیش کمار، جو ایک حادثہ میں اپنی دونوں ٹانگیں کھو چکا تھا، کو 5 لاکھ روپے دے کر مدد کی۔

پوّن کلیان نے مختلف کرکٹ ٹورنامنٹوں کو 5 لاکھ روپے اور ہر ٹیم کو 1، 1 لاکھ روپے دیے۔

10 اپریل، 2018ء کو پوّن کلیان نے اپنے ٹویٹر اکاؤنٹ پر یہ اعلان کیا کہ وہ وینکٹ راہول رگالا کو 10 لاکھ دیں گے۔ جنھوں دولت مشترکہ کھیلوں میں طلائی تغمہ حاصل کیا اور ان کی ماں زمین "بھارت" کا نام فخر سے بلند کیا۔

## توثیق برانڈ
جنوری 2017ء میں، پوّن کلیان آندھرا پردیش اور تلنگانہ کے ہتھ کھڈی جولاہوں کے ترجمان (برانڈ ایمبیسڈر) بنے۔ اگست 2017ء میں، ان کو آندھرا پردیش کی سرکار کی جانب سے چلائی گئی عطیہ اعضا کی مہم "جیون دان" کا ترجمان بننے کو کہا گیا۔

## فلموگرافی
### بطور اداکار

### بطور ہدایت کار

### بطور پروڈیوسر

### بطور اسٹنٹ ماسٹر

### بطور پس پردہ گلوکار

### بطور چیریو گرافر/گانے کا وزوالائیزر (Visualizer)

### بطور منظر/کہانی نویس

## اعزازت اور نامزدگیاں

## حوالہ جات

## بیرونی روابط

* 
* 

زمرہ:1971ء کی پیدائشیں
زمرہ:آندھرا پردیش کے سیاست دان
زمرہ:آندھرا پردیش کے فلم ہدایت کار
زمرہ:آندھرا پردیش کے مرد اداکار
زمرہ:بقید حیات شخصیات
زمرہ:بیسویں صدی کے بھارتی مرد اداکار
زمرہ:بھارتی مرد فلمی اداکار
زمرہ:تلنگانہ کے سیاست دان
زمرہ:تیلگو پس پردہ کے گلوکار
زمرہ:تیلگو سنیما کے مرد اداکار
زمرہ:تیلگو سیاست دان
زمرہ:سیاسی جماعتوں کے بانیان
زمرہ:بھارتی اداکار سیاست دان
زمرہ:ضلع گنٹور کی شخصیات
زمرہ:بھارتی سیاسی جماعتوں کے بانیان
زمرہ:کامنز زمرہ جس کا ربط ویکی ڈیٹا پر ہے
زمرہ:آندھرا پردیش کے منظر نویس
زمرہ:تیلگو منظر نویس
زمرہ:بھارتی اداکار
زمرہ:بھارتی فلمی اداکار
زمرہ:آندھرا پردیش کے فنکار
زمرہ:آندھرا پردیش کی فلمی شخصیات
زمرہ:آندھرا پردیش کی شخصیات
زمرہ:ضلع مغربی گوداوری کی شخصیات
زمرہ:بھارتی ہندو
زمرہ:1968ء کی پیدائشیں
زمرہ:اکیسویں صدی کے بھارتی مرد اداکار
زمرہ:عمر کے تنازعات
زمرہ:آندھرا پردیش کے ایم ایل اے، 2024ء-2029ء
زمرہ:2 ستمبر کی پیدائشیں
زمرہ:بھارتی مرد گلوکار
زمرہ:حیدر آباد (بھارت) میں پیدا ہونے والی شخصیات
زمرہ:تیلگو اداکار